কে জানে তার সেই ভালবাসা, সেই জীবন হয়তো ভিক্টোরীয় যুগের আরোপিত অতিরঞ্জিত কোন গল্প। তাই তো বার বার তাকে জানার ইচ্ছেটা মরে না। মৃত্যুর এতকাল পরেও বিশ্ব সাহিত্যে তার অবদান ও ব্যক্তিজীবনের টানাপোড়নের কারণে তিনি এতটাই প্রভাবশালী হয়ে আছেন যা অস্বীকার করার উপায় নেই। তাই বিভিন্ন সময় ওয়াইল্ডের জীবনী লিখেছেন অনেকেই— হেসকেথ পিয়ার্সন, মন্টগোমেরি হাইড, রিচার্ড এলম্যান, যিনি ওয়াইল্ডের এবং জেমস জয়েসের সবচেয়ে প্রামাণ্য জীবনীকার বলে স্বীকৃত। এমনকি এই ২০১৮ সালে এসেও তিনি বার বার নতুন করে ধরা দিচ্ছেন ভক্তদের হৃদয়ে।